Na temelju Zakona o proračunu (NN 87/08, 136/12 i 15/15), Zakona o fiskalnoj odgovornosti(NN 139/10 i 19/14), Pravilnika o proračunskim klasifikacijama (NN 26/10 i 120/13) i Pravilnika o proračunskom računovodstvu i računskom planu (NN 124/14, 115/15 i 87/16 i 3/18)

Kazališno vijeće Gradskog kazališta mladih na svojoj 19. sjednici održanoj 31. listopada 2019. usvojilo je

**FINANCIJSKI PLAN**

**I**

**PROGRAMA RADA**

**za 2020. god.**

**s projekcijama za 2021. i 2022.**

SADRŽAJ

[1. PROGRAM RADA……………………………………...………………….…………….….…](#_Toc359228862)1

[1.1. O NAMA…………...……………..………………………………………………...……3](#_Toc359228863)

[1.2. OSVRT I PLAN………………………………………………………………..……...….3](#_Toc359228864)

[1.3. PREMIJERE……………………………………………………..……………….….…...4](#_Toc359228865)

[1.4. DRAMSKE REPRIZE I OBNOVE……………………………………….….…….…….6](#_Toc359228866)

[1.5. NASTUPI NA FESTIVALIMA………………………...………………………………..7](#_Toc359228867)

[1.6. GOSTOVANJE DRAME U ZEMLJI…………………..……………….………….……8](#_Toc359228868)

[2.](#_Toc359228884) VIZIJA - MISIJA …………………………………………..…………………………….……8

[3. KADROVSKO STANJE I POTREBE…………………………………………………...](#_Toc359228885) 9

[4. FINANCIJSKI PLAN..](#_Toc359228886) ....13

* 1. PROCJENA PRIHODA ………..……………………….…………………………….…..…..13
  2. NAMJENSKI I VLASTITI PRIHODI GKM-A…………..…………………………..….….13
  3. PRIJEDLOG PLANA RASHODA……………….…………………………………………...14
  4. OBRAZLOŽENJE FINANCIJSKOG PLANA………………………………….…………….16
  5. FINANCIJSKI OKVIR ZA RAZDOBLJE 2020. – 2022…..………………..………………..17

5. TABLICE U PRILOGU………………..…….…………………………………………….….…

...............…………………..……………………………………………………….……………..….…

O nama

Gradsko kazalište mladih iz Splita, navršava ove godine punih 75 godina svojega postojanja. Ukupnu produkciju Kazališta koja se odvija na dvije razine, kroz profesionalni i amaterski pogon, trenutačno prati 22 uposlenika.

Profesionalni glumački ansambl GKM-a javnosti je dobro poznat, ponajviše po kvaliteti svojih izvedbi te osvojenim priznanjima i nagradama na kazališnim smotrama i festivalima u Hrvatskoj i inozemstvu. Godišnje ostvaruje tri do pet premijera.

U duhu svojih načela – već tradicionalnih nastojanja na odgajanju djece i mladih te razvijanju ljubavi prema kazalištu – u splitskom GKM-u, uz profesionalni glumački ansambl, djeluju studija za djecu i mladež: Dramski studio za mladež i Dječji dramski studio.

Osvrt i plan

Gradsko kazalište mladih u Splitu je tijekom dva kvartala 2019. godine bilježilo ukupni prihod u visini od 1.842.016,00 kuna, te 1.862.935,00 kn rashoda, što odgovara godišnjem planu prihoda i rashoda.

Ostvareni rezultat za ovaj period predstavlja manjak prihoda u iznosu od 20.937,00 kn.

Višak iz prijašnjih godina koji smo prenijeli u 2019.g. iznosi 89.684,00 kn.

Ostvareni prihod u razdoblju siječanj – lipanj 2019. godine sačinjavaju sredstva iz sljedećih izvora:

- Proračun Grada 1.497.825,00 kuna

- Prihod od Ministarstva kulture 24.000,00 kn

- Prihodi po posebnim propisima i prihodi od vlastite djelatnosti 320.191,00 kn.

U okviru materijalnih rashoda većim dijelom ostalo se u okviru planiranog (rashodi za uredski materijal i energiju), dok se i kod ovih rashoda veći dio odnosi na programske rashode (službena putovanja vanjskih suradnika, usluge promidžbe i informiranja, grafičke i tiskarske usluge i sl.).

Tijekom ovog perioda realizirano je ukupno 90 izvedbi različitih programa.

**Realizacija programa**

Tijekom prvih šest mjeseci Gradsko kazalište mladih premijerno je uprizorilo predstavu “Ma-ma”, autorski projekt redateljice Katarine Pejović.

Autorski projekt Belmonda Miliše “Nove priče iz čarobnjakova šešira” premijerno će biti predstavljen 9. listopada 2019.g.

25. listopada 2019.g., datum je predviđen za premijerno izvođenje predstave Augusta Šenoe u režiji Siniše Novkovića “Postolar i vrag”.

Cabaret “Splićani” svoje uprizorenje ostvarit će početkom 2020.g., iako probe za predstavu kreću u prosincu 2019.g.

U redovnom programskom dijelu plan poslovanja ide u pravcu malih projekata koji bi zadovoljili kriterije za rad, kako u umjetničkom tako i u financijskom smislu, uz istodobni učinak jačanja prodaje predstava, a samim tim i boljeg prihoda po toj osnovi.

Predlažemo stoga:

PREMIJERE

**AUTORSKI PROJEKT**

Dario Harjaček

**KNJIGA ZA SVAKU ŽENU**

**Režija:** Dario Harjaček

Autorski projekt Darija Harjačeka radnog naziva „Knjiga za svaku ženu“ u središte postavlja

tipičnu splitsku proširenu obitelj. Tko određuje bonton i ima li taj pojam više bilo kakvu vrijednost? U vremenu kada se okviri prihvatljivog ili poželjnog ponašanja proširuju, istovremeno u društvu jačaju vrlo jake struje koje se okreću tradicionalnim vrijednostima koje kroz susret sa suvremenom svakodnevnicom mutiraju u posve nove, hibridne forme. Predstava je poticaj za promišljanje položaja građanskog ili pak seksualnog odgoja u školama isto kao što bi nas trebala suočiti s razinom uljuđenosti, tolerancije i sposobnosti suživota s najbližom okolinom u suvremenom Splitu.

**Za uzrast:** srednjoškolci i odrasli

**Premijera:** ožujak 2020

Charles Perrault

**MAČAK U ČIZMAMA**

Redateljica: Nina Kleflin

Ovo je poznata priča o trećem sinu, ujedno najmlađem djetetu koji je tijekom dodjele nasljedstva dobio najlošiji dio ili skoro ništa, a to je bio mačak. Mačak za kojeg se vjerovalo da je beskoristan uopće nije bio takav. U bajci glavni lik Mačak predstavlja sve osobine najmlađeg sina kao što su inteligencija, hrabrost i domišljatost. Poruka priče je da se u životu treba uvijek osloniti na svoje sposobnosti i da je važno vjerovati u sebe te biti tvorac svoje sreće. Čovjek da bi uspio mora imati bistru glavu i hrabrost. Također, bajka napominje da nikada ne sudimo knjigu po koricama, tj. samo zato što nešto izgleda bezvrijedno, ne znači da to i jest. Mačak se činio kao posve beskoristan dio nasljedstva, a ipak, svome gospodaru priskrbio je bogatstvo, slavu i ljubav. Mačak je uspio nasamariti kralja da njegovom gospodaru da veliki novac, a na kraju i ruku svoje kćeri.

Valter Hugo Mãe

**APOKALIPSA RADNIKA**

Redatelj: Dino Mustafić

Biti radnica u današnje vrijeme nije niti malo lako. Previše posla, malo vremena i novaca. Ovo je priča koja bi se u rukama manje nadarena pripovjedača izvrnula u grotesku, ali pod vodstvom snažnog autora dvije junakinje i njihovi neočekivani izabranici kroz životne zgode i nezgode dovode do točke u kojoj se otvaraju srca. Svijet im nudi malo ili ništa, a na kraju dotiču ljubav. Koliko je u današnjem svijetu rada i svakodnevnog života moguće pronaći i pravu ljubav?

Predstava po romanu koji se brzo čita, stranica goni stranicu, likovi se izmjenjuju žustro i prikazuju kroz svoje melodiozno brbljanje, otvaraju nam istine kao što se pokazuje unutrašnjost kuća kroz raskriljene prozore. Glavna je junakinja Maria de Graça, čistačica; njezina najbolja prijateljica Quitéria također. Ovdje se radi o radu, o očaju, o ljubavi, o strahu i nastojanju da život dobije smisao. O nastojanju da se bolje jede, da je bolji seks, da se ostvari bliskost. U osnovi je ljudski nagon za preživljavanjem, a ljudi koji su izabrani da kroz priču prikažu obilje ljudskosti, morala, ljubavi i straha, živopisne su prilike, nekoliko žena i muškaraca. Svijet radnika, sredstva za čišćenje, žuljevitih ruku i seksa kao jedine pukotine u svemiru kroz koju se može osmjehnuti sreća.

Svjetska praizvedba ovog djela, suvremenog portugalskog pisca Valtera Hugo Mãe-a na kazališnoj sceni bila bi upravo u Gradskom kazalištu mladih u Splitu u prosincu 2020.

Publika: odrasli

DRAMSKE REPRIZE I OBNOVE

1. Ivan Leo Lemo: CABARET SPLIĆANKE
2. Ivana Brlić Mažuranić/Belmondo Miliša, Bojan Brajčić: PRIČE IZ DAVNINE
3. Siniša Novković: OD ATOMA DO STANICE
4. Jasen Boko: KAZALIŠNI SAT
5. Karel Čapek: POŠTARSKA BAJKA
6. Olja Savičević Ivančević: BOLJE BITI BOGAT I SRETAN
7. Braća Grimm: IVICA I MARICA
8. Adaptacija Bojan Brajčić: ZAŠTO BISTE TREBALI ČITATI SHAKESPEAREA – 10 RAZLOGA
9. Braća Grimm/Siniša Novković: CRVENKAPICA
10. Cody McClain Brown/Ivan Leo Lemo: PROPUH; PAPUČE I PUNICA
11. Slavko Sobin: ŠAPICE
12. Katarina Pejović: MA-MA
13. Ivan Leo Lemo: CABARET SPLIĆANI
14. Belmondo Miliša: NOVE PRIČE IZ ČAROBNJAKOVA ŠEŠIRA i
15. Belmondo Miliša: ANDERSENOVE BAJKE
16. August Šenoa/Siniša Novković: POSTOLAR I VRAG

NASTUP NA FESTIVALIMA U RH I MEĐUNARODNI FESTIVALI

* Festival hrvatske drame i autorskog kazališta “Marulićevi dani” (travanj)
* Festival hrvatske drame za djecu “Mali Marulić” (travanj)
* Festival glumca Vinkovci (svibanj)
* Međunarodni “Naj, naj, naj festival” (travanj)
* Međunarodni dječji festival u Šibeniku (lipanj/srpanj)
* BOK – fest Bjelovar (travanj/svibanj)

**GOSTOVANJE DRAME U ZEMLJI**

Splitsko-dalmatinska županija: Solin, Kaštela, Omiš, Makarska, Supetar, Bol, Hvar, Sinj, Drniš, Imotski

Zadarska županija: Zadar

Šibensko-kninska županija: Šibenik, Knin

Dubrovačko-neretvanska županija: Dubrovnik, Korčula, Metković

Zagrebačka županija: Zagreb, Karlovac

Varaždinska županija: Varaždin

Osječko - baranjska županija: Osijek

Primorsko - goranska županija: Rijeka, Kostrena, Opatija

**VIZIJA**

Na temelju prosudbe svih prednosti i specifičnosti GKM-a, uhvatiti korak s vremenom te postaviti programske smjernice na način da se postigne što bolja prezentacija profesionalnog glumačkog ansambla.

S obzirom na navedeno, želja nam je raditi festivalske predstave, tinejdžerske hitove i lektiru, ali i riskirati pomicanjem granica predvidljivog u izboru naslova i odabiru forme.

U suradnji s Osnivačem, valja iznaći dodatno prostorno rješenje za rad kako profesionalnog, tako i amaterskog pogona.

**MISIJA**

Produkcija kazališnog programa kroz njegovanje baštine, ali i istraživanje novih mogućnosti.

Rad s djecom i mladima.

GKM-ovo 75-godišnje traganje i nastojanje na njegovanju domaće i svjetske dramske baštine postupno je dovelo do tema koje postavljaju bitna pitanja iz suvremenog života, na tragu hrvatskog i europskog kulturnog senzibiliteta. Traganjem za novim formama i umjetničkim koncepcijama, uz njegovanje novih trendova glume, nastavljamo se otvarati suvremenim temama i kritičkim prosudbama koje položaj čovjeka i njegovu sudbinu stavljaju u prvi plan. Ovakav pristup temelji se na našem čvrstom uvjerenju da u našu misiju spada i stvaranje kazališta koje će biti radosno i živo mjesto susreta različitih generacija pa samim time i mjesto dijaloga koji potiče toleranciju i uzajamno razumijevanje, sa svrhom stvaranja svijeta u kojemu će se mladi osjećati sretnijima i sigurnijima.

Ukratko, ne odustajemo od ljubavi, društvenog angažmana i istraživanja senzibiliteta u djece i mladih koje nastojimo okupljati u što većem broju, educirati ih i usaditi im ljubav i poštovanje prema kulturi i umjetnosti.

KADROVSKO STANJE I POTREBE

Broj zaposlenih u Kazalištu

Na dan prijave programa Kazalište broji 22 djelatnika i to:

* Ravnatelj
* Voditeljica zajedničkih službi
* Urednik kazališnih izdanja
* Tajnica kazališta
* Voditeljica računovodstva
* Administrativna tajnica – blagajnica
* 9 glumaca
* Voditelj prodaje
* Voditelj tehnike
* Ton majstor
* Voditelj pozornice – scenski radnik
* Scenski radnik
* Garderobijerka
* Spremačica – garderobijerka

Struktura zaposlenih prema stupnju obrazovanja

* NSS -1
* SSS – 6
* VŠS -2
* VSS – 13

Kadrovske potrebe GKM - a:

* Voditelj marketinga
* Majstor svjetla

Nedostatak zaposlenih i dalje je vidljiv u redovima tehničkog osoblja, gdje samo petero uposlenih djelatnika (voditelj tehnike, voditelj pozornice, scenski radnik, garderobijerka i čistačica) opslužuje sve potrebe raznolikog repertoara Kazališta, počevši od predstava profesionalnog ansambla, preko predstava i programa studija za djecu i mladež, pa do izvedbi gostujućih predstava, zbog čega je povremeno nužna ispomoć nekolicine vanjskih suradnika.

Kako bismo unaprijedili nastup na tržištu i pospješili prodaju naših produkcija, neophodnim za takvu aktivnost smatramo otvaranje radnog mjesta voditelja marketinga.

U današnje vrijeme, bez obzira na kvalitetu programa, bez osobe koja bi oglašavala i obavljala stalnu komunikaciju sa javnošću koristeći nove tehnologije u promociji na društvenim mrežama, rezultat kazališnog rada nije advekatno vidljiv. Kako smo Kazalište koje pokriva različite dobne skupine publike, za uspješnu prodaju potrebno je zaposliti osobu koja bi sastavila strategiju marketinga, pratila i analizirala učinak marketinških radnji, a ponajviše onih čiji rezultat je vidljiv u sektoru prodaje.

REKAPITULACIJA TROŠKOVA PROGRAMA

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| PROGRAM | GRAD  SPLIT | MINISTARSTVO | VLASTITA  SREDSTVA | UKUPNO | AUTOR.  TIM | SCENA | KOSTIM | PROMIDŽB |
| **KNJIGA ZA SVAKU ŽENU** | 40.000,00 | 10.000,00 | 60.000,00 | 110.000,00 | 80.000,0 | 10.000,00 | 15.000,00 | 5.000,00 |
| **MAČAK U ČIZMAMA** | 65.000,00 | 25.000,00 | 110.000,00 | 200.000,00 | 130.000,00 | 25.000,00 | 40.000,00 | 5.000,00 |
| **APOKALIPSA RADNIKA** | 45.000,00 | 15.000,00 | 140.000,00 | 200.000,00 | 140.000,00 | 30.000,00 | 25.000,00 | 5.000,00 |
| **OBNOVE** |  |  | 50.000,00 | 50.000,00 |  | 20.000,00 | 30.000,00 |  |
| **FESTIVALI/**  **GOSTOVANJA** |  | 15.000,00 | 25.000,00 | 40.000,00 |  |  |  |  |
| **OSTALI TROŠKOVI PROGRAMA** |  |  | 225.000,00 | 225.000,00 |  |  |  |  |
| **UKUPNO** | 150.000,0 | 65.000,00 | 610.000,00 | 825.000,00 | 0.000 | 85.000 | 110.000 | 15.000 |

**KNJIGA ZA SVAKU ŽENU**

**Autorska ekipa:**

Redatelj: 35.000,00

Dramaturg:15.000,00

Scenograf:15.000,00

Kostimograf: 15.000,00

SVEUKUPNO: 80.000,00

**Plakat:** - štampanje 1.200,00 **kn**

**Programska knjižica**: 2.500,00 kn

**Radio oglašavanje:** 1.300,00

**Ukupno: 5.000,00**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Priprema predstave ukupno: 85.000,00**

**Scenografija: 10.000,00**

**Kostimi:15.000,00**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**SVEUKUPNO: 110.000,00 kn**

**MAČAK U ČIZMAMA**

**Autorska ekipa:**

Redatelj: 55.000,00

Autor glazbe: 15.000,00

Oblikovatelj svjetla: 7.000,00

Dramaturg:19.000,00

Scenograf:17.000,00

Kostimograf: 17.000,00

SVEUKUPNO: 130.000,00

**Plakat:** - štampanje 1.200,00 **kn**

**Programska knjižica**: 2.500,00 kn

**Radio oglašavanje:** 1.300,00

**Ukupno: 5.000,00**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Priprema predstave ukupno: 135.000,00**

**Scenografija: 25.000,00**

**Kostimi:40.000,00**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**SVEUKUPNO: 200.000,00 kn**

**APOKALIPSA RADNIKA**

**Autorska ekipa:**

Redatelj: 50.000,00

Autor glazbe: 15.000,00

Oblikovatelj svjetla: 7.000,00

Dramaturg:19.000,00

Scenograf:17.000,00

Kostimograf: 17.000,00

Prijevod: 15.000,00

SVEUKUPNO: 140.000,00

**Plakat:** - štampanje 1.200,00 **kn**

**Programska knjižica**: 2.500,00 kn

**Radio oglašavanje:** 1.300,00

**Ukupno: 5.000,00**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Priprema predstave ukupno: 145.000,00**

**Scenografija: 30.000,00**

**Kostimi:25.000,00**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**SVEUKUPNO: 200.000,00 kn**

Obnove i reprize: **50.000,00** kn

Scena: 20.000,00 kn

Kostim: 30.000,00 kn

4.1. Prihodi

U procjeni ukupnih prihoda polazimo od realiziranog prihoda iz 2018.g., i rezultata prvog polugodišta 2019.g.

|  |  |
| --- | --- |
| **PROCJENA UKUPNIH PRIHODA** | |
| Prihod od Grada Splita | 3.045.500,00 |
| Prihod od Ministarstva kulture | 65.000,00 |
| Namjenski i vlastiti prihod | 610.000,00 |
| Ukupno | **3.720.500,00** |

4.2. Namjenski i vlastiti prihodi

|  |  |
| --- | --- |
| **PROCJENA NAMJENSKIH I VLASTITIH PRIHODA** | |
| Prihod od prodaje predstava | 335.000,00 |
| Prihod od najma | 25.000,00 |
| Prihod od članarina studija | 250.000,00 |
| Ukupno | 610.000,00 |

4.3. Prijedlog plana rashoda bazira se na:

* **rashodi za zaposlene** planirani su za 22 djelatnika i povećanjem od 0,5% za minuli rad.
* **materijalni rashodi** se planiraju na razini troškova potrebnih za funkcioniranje i obavljanje djelatnosti Gradskog kazališta mladih i ostaju na razini 2019. godine
* **rashodi za izvršenje programa Kazališta** planiraju se u iznosu od 825.000,00 kn, a odnose se na:
* trošak premijernih naslova………………………………………..510.000,00 kn
* trošak obnova i repriza………………………………………………50.000.00 kn
* gostovanja i festivali………………………………......................... 40.000,00 kn
* ostalo…………………………………………………..…………...225.000,00 kn
* **rashodi za investicije**:

Gradsko kazalište mladih svoj program realizira na reprezentativnoj lokaciji u samom središtu grada.

Međutim, za jednako tako reprezentativno obavljanje programske djelatnosti u Teatrinu je potrebno napraviti preinake u prostoru. Kako se cijela kazališna aktivnost odvija na 150 m2 (gledalište, atrij s blagajnom, glumačke garderobe, sanitarni čvorovi te pozornica 6x6 m2) potrebno bi bilo napraviti barem sigurnosno estetske zahvate.

Prostor Teatrina je u poprilično derutnom stanju, pogotovo sanitarni čvorovi, prozori u gledalištu na južnom pročelju zgrade i sjedalice u gledalištu.

Sanitarni prostor iz dana u dan postaje sve neadvekvatniji za korištenje publici.

Sjedalice u gledalištu su stare nekih 50 – tak godina. Prije jednog desetljeća, u financijskoj nemogućnosti da obavimo kompletnu izmjenu gledališta, obnovili smo i tapecirali postojeće sjedalice.

Međutim, kako je uslijed proteka vremena proces habanja učinio svoje, uistinu bi bilo potrebno izvršiti barem najnužniji zahvat – tapeciranjem obnoviti postojeće gledalište.

Najgore stanje koje je između ostalog i sigurnosno upitno, odnosi se na prozore gledališta koji nikad nisu mijenjani. Osim neupitnosti po energetskom učinku dotrajalih prozora, postoji realna opasnost da pri klimatskim utjecajima, prvenstveno za jakih udara vjetra, neki od tih prozora ne padne po prolaznicima na najfrekventnijem splitskom trgu, popularnim Prokurativama.

U 2020.g. planiramo nabaviti i izmjeniti, nadamo se uz podršku Grada, sljedeće:

|  |  |  |  |
| --- | --- | --- | --- |
| Reflektor PC 1000w Gy9.5 | kom | 10 | 15,000 kn |
| Kontroler rasvjete (dimmer 12 kanalni) | kom | 1 | 14,000 kn |
| Tehnička oprema (mikrofoni, stalci, filteri...) | kom | 10 | 7,000 kn |
| Distribucija struje 32A na 6x220V | kom | 1 | 2,000 kn |
| Računalo (naplata karata + ton) | kom | 2 | 8,000 kn |
| Obnova prozora na pročelju zgrade (jug) | kom | 4 | 50,000 kn |
| Pozornica / Obnova i dorada kulisa/sufita | kom | 10 | 14,000 kn |
|  |  |  |  |
| Elektro motor za glavni zastor pozornice | kom | 1 | 10,000 kn |
| Radni tehnički stol (brušenje, pilanje) | kom | 1 | 4,000 kn |
| Montažna rampa za teren | kom | **1** | 5,000 kn |
| Nosači za montažnu rampu | kom | 2 | 10,000 kn |
| Ekran za računalo | kom | 4 | 6,000 kn |
| Pisač za ispis ulaznica | kom | 1 | 2,000 kn |
|  | **UKUPNO** | **147.000 kn** |  |
|  |  |  |  |
|  |  |  |  |
|  |  |  |  |

4.4. Obrazloženje financijskog plana

U uvodnom dijelu dati su pokazatelji poslovanja u proteklom razdoblju koji su nam poslužili kao podloga za analiziranje rezultata i oblikovanje budućeg načina poslovanja.

Obrazložili smo djelokrug rada GKM-a, redovni, profesionalni program i rad naših Studija. U repertoarnom pogledu trudili smo se uvrstiti programe koji će biti maksimalno uravnoteženi po pitanju kvalitete kao i kvantitete programa, odnosno raspona što većeg broja ciljane gledateljske populacije.

Polazeći od prošlosezonskih uspješnica, nastavljamo s umjetničkim radom kojem je svrha senzibilizirati mlade i sve one koji su s njima u kontaktu, dakle roditelje i pedagoške djelatnike, za problematiku vezanu uz njihovo odrastanje i društvene okolnosti u kojima se formiraju.

Što se tiče gledatelja mlađeg uzrasta, osim praćenja lektirnog programa nastojimo im približiti kazalište ne samo kao dio nastavnog programa već i kao mjesto istinske, kvalitetne zabave. Uključivanjem polaznika naših Dramskih studija pokazujemo koliko je moguća kvalitetna sinergija između profesionalnih i amaterskih aktera.

U našim programima, koje prije početka svake sezone distribuiramo po školama i odgojnim ustanovama, za svaki pojedini naslov jasno je naznačena svrha i cilj svake naše predstave.

I ove godine nastavljamo suradnju sa stručnim tijelima obrazovnih institucija.

Otvaranje večernje scene u prošlim sezonama pokazalo se uspješnom i korisnom odlukom.

Iduće godine nudimo čak tri naslova, koja osim mladih, mogu odgovarati i zahtjevima odrasle publike.

Osim proširenja repertoara, ove sezone ćemo na taj način pokušati povećati broj predstava.

Jutarnji termini bit će rezervirani za mlađi uzrast a popodnevni i večernji za srednjoškolce i odraslu publiku.

Smatramo da smo ovakvim programom na tragu ciljeva koji se žele postići uvođenjem srednjeročnog fiskalnog okvira i programskog planiranja. Ovakvim postupanjem želimo naglasak staviti na odgovornost za rezultate provedbe programa i projekata.

Pri izradi ovog plana u financijskom smislu držali smo se iscrpne analize dosadašnjeg poslovanja. Analizirajući pojačani rad i angažiranost profesionalnog ansambla, rad Službe tehnike (šest djelatnika) koji revno prate rad umjetničkog osoblja, preko pokušaja formiranja studija koji bi davao umjetničku i financijsku potporu Kazalištu, shvatili smo, i iz godine u godinu je sve jasnije, da smo suočeni s novom dimenzijom poslovanja.

Odlučili smo se stoga zadržati praksu edukativnih, zabavnih i nadasve, financijski manje zahtjevnih projekata.

* 1. Financijski okvir za razdoblje 2020. – 2022. godine

U narednom trogodišnjem periodu namjeravamo zadržati postojeću financijsku stabilnost na način da smo se u projekcijama držali postojećeg ukupnog plana prihoda i rashoda, bez dodatnih traženja sredstava od osnivača, ali i bez nerealnih projekcija vlastih prihoda.

Ovaj plan smo temeljili na zakonskim i drugim podlogama:

* Zakon o kazalištima
* Strateški plan GKM 2019. – 2021.
* Upute za izradu proračuna Grada Splita

Predsjednik Kazališnog vijeća:

Zdeslav Benzon, dr. med.

Klasa: 612-03/19-01/212

Urbroj: 2181-110-01-00/1

Split, 31. listopada 2019.